open-index/open-wikipedia-markdown huggingface dataset:
אברהם רוזנטל (פוליטיקאי)

**אברהם אהרון רוזנטל** (י"ז בתשרי ה'תש"ח, 1947 – א' בכסלו ה'תשע"ט, 9 בנובמבר 2018) היה ראש המועצה המקומית קריית יערים בין השנים 1996–2018.

## ביוגרפיה
נולד בשכונת בתי ורשה בירושלים לחנה וחיים שמעון פנחס רוזנטל. למד בישיבת עץ חיים, ולאחר מכן בישיבת אמשינוב, בה למד אצל הרב שמואל אוירבך. לאחר חתונתו גר ברחובות, שם עבד כעוזרו של רב העיר שלמה קוק. לאחר מותו של הרב קוק עבד בחשבות בחברת עתירות מדע, המסונפת לכור תעשיות. עבד גם כחשב בתלמוד תורה המסורה, מכון ירושלים ומוסדות נוספים. עם הקמת קריית יערים, בחצי השני של שנות ה-70 של המאה ה-20 עבר להתגורר ביישוב, והיה מראשוני המתיישבים. בשנת תשנ"ה מונה כחבר בוועד היישוב, וניהל את מחלקת החינוך.

לאחר פרישת ראש מועצת קריית יערים, דוד יפרח, הגיש רוזנטל מועמדות לראשות המועצה המקומית ועמד בראש רשימת "כן לקריה", בתמיכת רב היישוב, אריה שולמן. מולו הגיש מועמדות לראשות המועצה יצחק מטמון, שעמד בראש רשימת "הרשימה המאוחדת". בבוקר יום הבחירות, שנערך ב-20 באוגוסט 1996, הגיש מטמון את התפטרותו מהריצה לראשות המועצה, ומאוחר יותר גם שאר חברי רשימתו. מאחר שרוזנטל נותר מועמד יחיד ברשימה יחידה, הוכרז על ידי מנהל הבחירות כראש המועצה המקומית.

בשנת 2013, לאחר שנים רבות שלא התקיימו בחירות ביישוב, התמודד מול רוזנטל לראשות המועצה דב בקשט, יחד עם רשימה חדשה בשם "איחוד הקהילות למען טלזסטון". רוזנטל זכה בכ־72% מהקולות, לעומת כ־28% של בקשט. רשימתו של בקשט זכתה בשלושה מושבים במועצה.

בשנת 2018, לקראת הבחירות למועצת היישוב, פעל הרב המקומי, אריה שולמן, בתמיכת מפלגת דגל התורה, להבאת מועמד חיצוני שיתמודד מול רוזנטל. מפלגת דגל התורה, שתמכה עד אז ברוזנטל וברשימתו "כן לקריה", הציבה את יצחק רביץ כמועמדה לראשות המועצה. למרות כך, הודיע רוזנטל כי יתמודד לראשות המועצה עם רשימתו. בתום משא ומתן בין הצדדים סוכם כי רוזנטל יקבל את תמיכתה של מפלגת דגל התורה לראשות המועצה, ורביץ ימונה כסגנו; רוזנטל יתחייב לפרוש לאחר כשנה ורביץ ימונה במקומו. בעקבות ההסכם לא התקיימו בחירות ורוזנטל הוכרז כראש המועצה, אך נפטר לפתע כעשרה ימים לאחר מועד הבחירות.

רוזנטל ראה עצמו כחסיד סדיגורה, בעקבות פגישה שנערכה בשנות ה-70 עם האדמו"ר רבי אברהם יעקב פרידמן (השלישי). היה נשוי, ואב לשלוש.

נפטר בביתו ב-9 בנובמבר 2018 מדום לב. לאחר פטירתו הונצח בקריאת מקווה טהרה וכיכר על שמו ביישוב.

## קישורים חיצוניים
*
*מוסף עיר ועיר, קו עיתונות - מוסף חג סוכות תשע"ט, עמ' 14.

## הערות שוליים

קטגוריה:ראשי מועצת קריית יערים
קטגוריה:חסידי סדיגורה
קטגוריה:בוגרי ישיבת עץ חיים
קטגוריה:סגל תלמוד תורה המסורה
קטגוריה:ישראלים שנולדו ב-1947
קטגוריה:ישראלים שנפטרו ב-2018
Happy Little Pill

**Happy Little Pill** (בעברית: **גלולה קטנה ושמחה**) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-25 ביולי 2014, כסינגל הראשון מתוך המיני-אלבום השלישי שלו, TRXYE, על ידי חברת התקליטים EMI אוסטרליה.

השיר הגיע למקום ה-92 במצעד הבילבורד הוט 100, והעשירי במצעד השירים האוסטרלי.

## רקע וכתיבה
השיר נכתב על ידי טרוי סיון, ברנדון רוג'רס וטאט טונג, והופק על ידי טונג, אלכס ג'יי אל הייוו וסלאמס. השיר יצא כסינגל הבכורה של סיון, והוא מעין שיר בסגנון האלקטרופופ. בנוסף לכך, יצא השיר כסינגל היחידי מתוך המיני-אלבום, TRXYE.

מגזין טיים סקרו את השיר בחיוב ואף ערכו עליו ביקורת מקיפה.

## וידאו קליפ
הווידאו קליפ המלא שיצא עבור השיר בוים על ידי ג'רמי קורן, והועלה לערוץ ה-Vevo של טרוי סיון ב-12 באוגוסט 2014. הקליפ מציג בתוכו ברובו קטעים שצולמו על גבי מסך כחול, וקטעים שצולמו בבית מסוים.

נכון לספטמבר 2018, מונה הצפיות של הקליפ עומד על כ-41 מיליון צפיות.

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים על בדידות
קטגוריה:שירי אלקטרופופ
דמיטרי בוגאייב

**דמיטרי אלכסנדרוביץ' בוגאייב **(ברוסית: **Дми́трий Алекса́ндрович Бога́ев**; נולד ב-24 בינואר 1994, אחטובינסק, רוסיה) הוא כדורגלן עבר ששיחק כמגן.

## קריירה
בוגאייב החל לשחק כדורגל בגיל עשר שנים. מאמנו הראשון היה ואלרי זאינולין. סקאוטים של "זניט" הבחינו בו והחל משנת 2011 שיחק באקדמיה של המועדון. בהרכב האקדמיה זכה בגביע העיר. תחילה שיחק בעמדת החלוץ, משנת 2014 — כקשר ימני.

שיחק לראשונה באליפות הנוער בשנת 2012, במשחק המחזור השלישי נגד צסק"א מוסקבה, כשעלה כמחליף במקום אלכסיי פנפילוב. באוגוסט 2013 צורף לסגל קבוצת המילואים "זניט-2", ששיחקה בליגה השנייה. ב-2015, אנדרה וילאש-בואש לקח אותו להרכב הקבוצה הבוגרת וב-23 בספטמבר במשחק הגביע הרוסי עשה את הופעת הבכורה שלו במשחק נגד "וולגה" טבר, כשעלה כמחליף בדקה ה-78 במקום אלכסנדר ריאזנצב. ב-9 בדצמבר עלה מהספסל בדקה 82 במקום אניוקוב במשחק הששי של שלב הבתים בליגת האלופות נגד "גנט". ב-5 ביולי עזב את המועדון כאשר החוזה שלו פג.

ב-24 באוגוסט 2016 הועבר עד סוף העונה הושאל ממועדון פלאנגה, מהליגה הליטאית השנייה למועדון ליגת המשנה "טוסנו", שבו שיחק בעמדת הקשר. באותו היום ערך את הופעת הבכורה שלו במשחק 32 האחרונות של הגביע הרוסי נגד דולגופרודני (1:0).

ב-15 ביוני הוא 2017 חזר לזניט-2, לאחר שחתם חוזה עם המועדון למשך שלוש שנים.

## תארים
; "זניט"
* גביע רוסיה: 2016

## קישורים חיצוניים

* פרופיל באתר ''FootballFacts.ru''

## הערות שוליים

קטגוריה:כדורגלני זניט סנקט פטרבורג
קטגוריה:כדורגלני סק"א חברובסק
קטגוריה:כדורגלני טוסנו
קטגוריה:מגני כדורגל רוסים
קטגוריה:כדורגלנים רוסים
קטגוריה:רוסים שנולדו ב-1994
ורטבורג 1.3

**ורטבורג 1.3** (בגרמנית: **Wartburg 1.3**) היא מכונית משפחתית קטנה מתוצרת יצרנית הרכב המזרח גרמנית **Automobilwerk Eisenach**  (שם מלא: "VEB Automobilwerk Eisenach AWE") אשר יוצרה בין אוקטובר 1988 לאפריל 1991.

לאחר איחוד גרמניה המזרחית עם גרמניה המערבית בתאריך ה-3 באוקטובר 1990, ייצור הדגם נמשך.

ב-1 במרץ 2018 השרות הבולאי של גרמניה הנפיק בול שעליו מתנוססת תמונת "ורטבורג 1.3" סדאן (מהסדרה "מכוניות קלסיות בגרמניה" ("Klassische deutsche Automobile").

תאוצה של דגם "ורטבורג 1.3" בין 0-100 קמ"ש היא 22.0 שניות (דגם סדאן)

## תצורות,
* 4 דלתות - סדאן
* 5 דלתות - סטיישן (קרוי: "Tourist Estate")
* 2 דלתות - טנדר

### דגמים
* "Wartburg 1.3"
* "Wartburg 1.3 Tourist"
* "Wartburg 1.3 Tramp"

## תמונות

קובץ:1992 Wartburg 1.3 Sedan (9306887373).jpg | "ורטבורג 1.3", סדאן, 4 דלתות 
קובץ:Verkehrsmuseum Dresden Wartburg 1.3 von 1989 IV.jpg | "ורטבורג 1.3", סדאן, 4 דלתות, שנת 1989 
קובץ:Wartburg 1.3 Armaturenbrett.jpg | "ורטבורג 1.3" - מבט לתא הנהג
קובץ:Wartburg 1.3 Tourist in Kraków.jpg | "ורטבורג 1.3" - סטיישן 
קובץ:Wartburg 1.3 Tourist in Kraków (2).jpg | "ורטבורג 1.3" - סטיישן 
קובץ:Wartburg 1.3 Tourist in Kraków (1).jpg | "ורטבורג 1.3" - סטיישן
קובץ:Pfingsttreffen Puetnitz 2018, Ribnitz-Damgarten (1X7A2562).jpg | "ורטבורג 1.3" - טנדר
קובץ:Technik-Museum Puetnitz, Ribnitz-Damgarten (IMG 0144).jpg  | "ורטבורג 1.3" - טנדר
קובץ:Wartburg 1.3 Motorraum.jpg |מבט למנוע רוחבי - "ורטבורג 1.3"


## ראו גם
* ורטבורג 311
* ורטבורג 353

## לקריאה נוספת
* דגמי "ורטבורג 1.3" - תמונות

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1988
קטגוריה:מכוניות מזרח גרמניות
קטגוריה:כלי רכב גרמניים
1.3
ריצ'רד סטיינמץ

**ריצ'רד סטיינמץ** (באנגלית: **Richard Steinmetz**, נולד ב-16 בפברואר 1959), הוא שחקן אמריקאי.

## ביוגרפיה
סטיינמץ נולד בשיקגו, ב-1988 החל להופיע באופרת הסבון של ABC "אהבות".

ב-1996 שיחק את התפקיד הראשי בסרט "שוטרת אינטימית".

ב-2001 שיחק בסרט "האחד" ובסרט הנעורים "את מטורפת... אתה חתיך" העוסק בתלמיד תיכון לטיני המתאהב בנערה ממשפחה עשירה.

ב-2003 שיחק בסרט ימ"מ יחידת פריצה, מ-2004 ועד 2006 שיחק את תפקיד מרטין פיצג'רלד בסדרה תשוקות, הוא גם שיחק בפרקים של סדרות טלוויזיה רבות ובהן חוק וסדר וגיבורים. ב-2005 שיחק בסרט "פנימה והחוצה" לצד קייט וולש.

הוא הנחה מספר פעמים את תחרות מיס עולם וב-1996 הנחה את תחרות דוגמנית העל העולמית.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מנחי תחרויות יופי
קטגוריה:אמריקאים שנולדו ב-1959
לב חינצ'וק

**לב מיכאילוביץ' חינצ'וק** (ברוסית: **Лев Михайлович Хинчук**; 28 בנובמבר 1868, פולטבה - 7 במרץ 1939, מוסקבה) היה מהפכן רוסי, מדינאי ודיפלומט סובייטי.

בתקופת המהפכה היה מנשביק והתנגד למהפכת אוקטובר. ב-1920 חבר לבולשביקים והיה ממקורבי סטלין. בין השנים 1930–1934 שימש שגריר ברית המועצות בגרמניה. ב-1937 נעצר, ולפי דיווחים רשמיים הוצא להורג ב-7 במרץ 1939. לפי דיווחים אחרים הוא מת במחנה מעצר ב-1944. ב-1956 טוהר שמו של חינצ'וק.

## קישורים חיצוניים

* ביוגרפיה של חינצ'וק  (תאריך הלידה מופיע שם לפי הלוח היוליאני שנהג אז ברוסיה)
* על חינצ'וק, הערת שוליים למאמר של טרוצקי באתר "מרקסיסטים" 

קטגוריה:מהפכנים רוסים
קטגוריה:שגרירי ברית המועצות ורוסיה בגרמניה
קטגוריה:ילידי 1868
קטגוריה:רוסים שנפטרו ב-1939
מנספילד סמית-קמינג

קפטן סר **מנספילד ג'ורג' סמית-קמינג** (באנגלית: Captain Sir **Mansfield George Smith-Cumming**; 1 באפריל 1859 - 14 ביוני 1923) היה מנהלו הראשון של מה שיהיה לימים ה-SIS, שירות המודיעין הבריטי הידוע גם כ-MI6. ידוע בשל הצלחתו בכינון שירותי הביון האימפריאליים הבריטיים שבראשם עמד מ-1909 ועד מותו ב-1923.

## קישורים חיצוניים

* כתבה על סמית-קמינג באתר האינדיפנדנט הבריטי

קטגוריה:ערכים שבהם תבנית בריטניקה אינה מתאימה
קטגוריה:SIS
קטגוריה:קציני הצי המלכותי הבריטי
קטגוריה:בריטים שנולדו ב-1859
קטגוריה:בריטים שנפטרו ב-1923
קטגוריה:מונצחים בשלט כחול של ארגון המורשת האנגלית
נבחרת צרפת בכדוריד נשים

**נבחרת צרפת בכדוריד נשים** היא הנבחרת לאומית של צרפת. הנבחרת השתתפה ב-15 אליפויות העולם בכדוריד וזכתה פעמיים. בנוסף לכך, היא זכתה במשחקים האולימפיים בתחרות כדוריד באולימפיאדת טוקיו. בהתאם לדירוג של איגוד הכדוריד העולמי, נכון לדצמבר 2022 הפדרציה מדורגת במקום השישי.

## הישגי הנבחרת

## קישורים חיצוניים

* 

* דף באתר של איגוד הכדוריד העולמי
* דף באתר איגוד הכדוריד האירופי

## הערות שוליים

צרפת
קטגוריה:נבחרות צרפת
קטגוריה:צרפת: ספורט נשים
התקדמות חברתית

[ממוזער|"[הקידמה האמריקאית", 1872]]
**התקדמות חברתית** (באנגלית: **Social progress**) היא התאוריה שחברות יכולות להשתפר באופן ניכר לאורך זמן מבחינת המבנה החברתי, הפוליטי והכלכלי שלהן. הדבר עשוי לקרות כתוצאה מפעולה אנושית ישירה, לדוגמה כתוצאה מאקטיביזם, או כחלק טבעי מההתפתחות החברתית-תרבותית של החברה.

המונח עלה לראשונה בתאוריות החברתיות של ראשית המאה ה-19, ובמיוחד בכתביהם של דרוויניסטים חברתיים כמו אוגוסט קונט והרברט ספנסר.

## מדידת ההתקדמות החברתית
מדדים שניתן להשתמש בהם למדידת ההתקדמות החברתית:
* **[[מד קידמה אמין]]** (באנגלית **Genuine Progress Indicator**, או בראשי תיבות: **GPI**) - מדד לצמיחה כלכלית שנועד למדוד באופן כולל יותר את האיתנות הכלכלית של אומה על ידי כך שהוא משקלל את ההיבטים הסביבתיים והחברתיים שאינם באים לידי ביטוי בתמ"ג.
* **[[אושר לאומי גולמי]]** (באנגלית: **Gross national happiness**, או בראשי תיבות: **GNH**) - מדד של רווחת אזרחי המדינה, המורכב בדרך כלל משילוב של פרמטרים כמו תוחלת חיים, יציבות חברתית, גישה לטיפול רפואי, ממשל תקין, שוויון כלכלי ואמון חברתי.
* **[[מדד האושר העולמי]]** (באנגלית: **Happy Planet Index**, או בראשי תיבות: **HPI**) - מדד לרווחתם של בני האדם והשפעותיהם על הסביבה. המדד פותח כקריאת תיגר על מדדים מוכרים אחרים להשוואת מדינות, כמו מדד התמ"ג, או מדד הפיתוח האנושי. הוא הוצג לראשונה ביולי 2006 בידי הקרן החדשה לכלכלה.
* **[[מדד הפיתוח האנושי]]** (באנגלית: **Human Development Index**, או בראשי תיבות: **HDI**) - כלי להשוואת רמת התפתחותן של מדינות שונות. הציון שניתן לכל מדינה הוא שקלול של העוני (או עושר), ההשכלה ותוחלת החיים באותה מדינה. המדד שהוא אמצעי תקני למדוד רווחה, פותח ב-1990 על ידי הכלכלן הפקיסטני, מחבוב אול-חאק, ומוצג בדו"ח השנתי של מינהל הפיתוח של האומות המאוחדות.

## ראו גם
* התפתחות חברתית
* דקדנס
* אבולוציה חברתית ותרבותית

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אנתרופולוגיה
קטגוריה:אתנולוגיה
קטגוריה:מהפכות חברתיות
קטגוריה:פילוסופיה של ההיסטוריה
קטגוריה:מושגים פוליטיים
קטגוריה:מושגים חברתיים
קטגוריה:התפתחות חברתית
קטגוריה:תאוריות חברתיות
קטגוריה:עקרונות אתיים
קטגוריה:מושגים בתורת ההכרה
גנרל הכוחות ההרריים

**גנרל הכוחות ההרריים** (בגרמנית: **General der Gebirgstruppe**), הייתה דרגה בכוחות הקרקע הגרמניים (גרמנית: הר).

## היסטוריה

**גנרל הכוחות ההרריים** היא דרגה לשעבר של גנרל חיל בכוחות הוורמאכט, אשר נוצרה בשנת 1940, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות הרריים בוורמאכט.

הגנרלים של הכוחות ההרריים (גבירגסייגר) היו ניתנים לזיהוי על ידי שרוול האדלווייס שלהם, וכובע הברגמיצה (bergmütze) שהיה להם במקום כובע מצחיה של קצינים בחילות האחרים של הוורמאכט. באוקטובר 1942 ניתן להם פס זהב סביב הכובע, על מנת להבדיל אותם בקלות רבה יותר מכל הדרגות האחרות.

## דרגות מקבילות
קצינים בדרגה מקבילה בחיל הרגלים נקראו *[[גנרל חיל הרגלים (גרמניה)|גנרל חיל הרגלים]]*, בחיל הפרשים נקראו *[[גנרל חיל הפרשים (גרמניה)|גנרל חיל הפרשים]]* ואלו בחיל התותחנים היו *[[גנרל חיל התותחנים (גרמניה)|גנרל חיל התותחנים]]*. כמו כן היו קיימות הדרגות של *[[גנרל חיל ההנדסה]]*, *[[גנרל חיל השריון]]*, *גנרל חיל הצנחנים*, *גנרל חיל הקשר*. בלופטוואפה, המקבילה לדרגה הייתה *גנרל חיל טייסי הקרב*. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

## גלריה

File:Bundesarchiv Bild 183-B16420, Russland, General Eduard Dietl.jpg|אדוארד דיטל בטונדרה הרוסית (1941)
File:Bundesarchiv Bild 183-J21813, Franz Böhme.jpg|פרנץ במה בלפלנד (1943)
File:Bundesarchiv Bild 183-L29176, Ferdinand Schörner.jpg|פרדיננד שרנר ביוון (1941)


## בעלי הדרגה
* פרנץ במה (1885-1947)
* אדוארד דיטל (1889-1944)
* קרל אגלזר (1890-1944)
* ולנטין פוירשטיין (1885-1970)
* גאורג פון הנגל (1897-1952)
* פרדיננד יודל (1896-1956)
* רודולף קונרד (1891-1964)
* הרמן קרס (1895-1943)
* הנס קרייזינג (1890-1969)
* לודוויג קיבלר (1889-1947)
* הוברט לאנץ (1896-1982)
* יוליוס רינגל (1889-1967)
* פרדיננד שרנר (1892-1973)
* הנס שלמר (1893-1973)
* קרל פון לה סוויר (1898-1954)
* קורט פרזוק (1895-1963)
* אמיל פוגל (1894-1985)
* פרידריך-יובסט פולקמר פון קירכנזיטנבאך (1894-1989)
* אוגוסט וינטר (1897-1979)

קטגוריה:דרגות צבאיות בגרמניה
נבחרת נורווגיה בכדוריד נשים

**נבחרת נורווגיה בכדוריד נשים** היא הנבחרת לאומית של נורווגיה. הנבחרת השתתפה ב-21 אליפויות העולם בכדוריד וזכתה 4 פעמים. בנוסף לכך, היא זכתה שלוש פעמים במשחקים האולימפיים. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום התשיעי.

בתחילת שנת 2012 הנבחרת החזיקה ב-3 תוארים חשובים - אלופה אולימפית, אלופת העולם ואלופת אירופה.

## הישגי הנבחרת

## קישורים חיצוניים

* 
* דף באתר של איגוד הכדוריד העולמי
* דף באתר איגוד הכדוריד האירופי

## הערות שוליים

נורווגיה
קטגוריה:נבחרות נורווגיה
קטגוריה:נורווגיה: ספורט נשים
רכס ארצות הברית

**רכס ארצות הברית** (באנגלית: **United States Range**) הוא אחד מרכסי ההרים הצפוניים ביותר בקורדילרה הארקטית, בטריטוריית נונאווט שבקנדה.

רק רכס הרי צ'לנג'ר, הנמצא מצפון-מערב לו, צפוני ממנו.

הרכס ממוקם בקצהו הצפון-מזרחי של האי אלסמיר, והוא תת-רכס של ההרים האיניואיטים. רכס האימפריה הבריטית ממוקם ממערב לרכס ארצות הברית.

ההר הגבוה ברכס הוא הר יוג'ין, שגובהו 1,860 מטרים מעל פני הים.

שטחו של הרכס 14,022 קמ"ר.

## היסטוריה
### מקור השם
שמו של הרכס ניתן לו בשנת 1861 על ידי מגלה הארצות האמריקאי אייזק איזראל הייז, והוא נקרא על שם ספינתו של הייז.

## לקריאה נוספת
• USDA Forest Service, Eastern Region, **[https://www.fs.usda.gov/Internet/FSE_DOCUMENTS/fsm91_054376.pdf Species Conservation Assessment For Juncus stygius var. americanus Buchenau (Moor rush, bog rush)]**, P 12

• Lyle Dick, **[https://books.google.co.il/books?id=seWk7ZVSE7sC&pg=PA13&lpg=PA13&dq=%22British+Empire+Range%22&source=bl&ots=MGgNMbV0Xd&sig=MjlUaW2fH5YJCYbYW5pTFc07MxY&hl=iw&sa=X&ved=2ahUKEwj724_pndTdAhWQblAKHcEOCXw4ChDoATAHegQIAxAB#v=onepage&q=%22United%20States%20Range%22&f=false Muskox Land: Ellesmere Island in the Age of Contact]**, PP 12 - 14 

## קישורים חיצוניים
* מפה טופוגרפית של רכס ארצות הברית
* רכס ארצות הברית באתר peakbagger
* רכס ארצות הברית באתר summitsearch
* תרשים הנוף הנשקף מרכס ארצות הברית באתר peakvisor

## הערות שוליים

ארצות הברית
ארצות הברית
ברבוס C V8

[ממוזער|310px|דגם [מרצדס-בנץ C-קלאס (דור שני) עליו התבסס דגם "ברבוס C V8"]]
**ברבוס C V8** (בגרמנית: **Brabus C V8**) היא מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית **Brabus**  (שם מלא: "BRABUS GmbH") אשר מבוססת על דגם מרצדס-בנץ C-קלאס של יצרנית הרכב הגרמנית מרצדס.

"ברבוס C V8" יוצרה בין השנים 2000–2002.

דגם ה-"ברבוס C V8" (היה קרוי: Brabus C V8 W203) הוצג לראשונה בתערוכת המכוניות הבינלאומית בפריז בשנת 2000.

## דגמים
* 4 דלתות - סלון.
* 2 דלתות - קופה (יוצרו 19 יחידות).

## מאפיינים
* הדגמים יוצרו בסדרה מאוד מוגבלת.
* 4 דלתות (דגם סדאן).
* 2 דלתות - דגם קופה
* 5 נוסעים
* מנוע הנעה אחורית
* צמיגים קדמיים: 235/35ZR-19
* צמיגים אחוריים: 265/30ZR-19
* תאוצה 0-100 קמ"ש היא 4.5 שניות
* מחיר היחידה: החל מ-99,900 אירו

## ראו גם
* מרצדס-בנץ C-קלאס
* ברבוס רוקט

## לקריאה נוספת
*  "ברבוס C V8" - תמונות
## קישורים חיצוניים
* 
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-2000
C V8
קטגוריה:כלי רכב גרמניים
ג'יימס דנלופ

**ג'יימס דָנְלוֹפּ** (31 באוקטובר 1793 – 22 בספטמבר 1848) היה אסטרונום סקוטי שעבד בעיקר בניו סאות' ויילס, אוסטרליה וערך תצפיות רבות בשמי הלילה של חצי הכדור הדרומי ממצפה כוכבים בפארמטה (כיום פרוור של סידני). בתצפיותיו הוא גילה ותיעד מאות ערפיליות וצבירי כוכבים וכן תיעד אלפי כוכבים, מהם כוכבים כפולים רבים.

## ביוגרפיה
ג'יימס דנלופ נולד ב-1793 בעיירה דלרי שבמחוז צפון איירשייר שבמערב סקוטלנד. בגיל 14 הוא החל לעבוד במפעל לייצור חוטים ובמקביל למד בערבים. בגיל צעיר הוא החל להתעניין באסטרונומיה וסביב גיל 17 החל לבנות בעצמו טלסקופים. הוא נשא לאישה את ג'ין סרוויס בגיל 23 וסביב שנת 1820 הוא הכיר את תומאס בריזביין, מייג'ור גנרל בצבא הבריטי ואסטרונום. כאשר מונה בריזביין למושל מדינת ניו סאות' ויילס, הוא מינה את דנלופ לאחד מעוזריו המדעיים ולקח אותו עימו לאוסטרליה בשנת 1821. בריזביין הקים מצפה כוכבים בפארמטה ודנלופ החל לעבוד בו, תחילה תחת אסטרונום גרמני בשם קארל רומקר, ולאחר כשנתיים כאחראי על המצפה. עד שנת 1827 הוא ערך כ-40,000 תצפיות בשני הלילה של הדרום באמצעות טלסקופ שבנה בעצמו וגילה ותיעד ערפיליות, צבירים וכוכבים רבים. בשנה זו הוא שב לסקוטלנד כדי לעבוד במצפה הכוכבים הפרטי של בריזביין, שבעצמו חזר לסקוטלנד שנתיים קודם לכן, ובתקופה זו פרסם את תוצאות התצפיות שלו. בשנת 1831 הוא מונה למנהל מצפה הכוכבים בפארמטה ושב לאוסטרליה. הוא גילה שהמצפה וציודו לא נשמרו במצב טוב והקדיש מאמצים לשקם את המצפה ולהשיבו למצב עבודה תקין. הוא המשיך לבצע תצפיות אסטרונומיות וכן סייע לחוקר תומאס מיצ'ל בעבודתו למיפוי דרום-מזרח אוסטרליה, אך ככל הנראה בשל בעיות בריאות הוא לא עבד הרבה ולא פרסם את תוצאות תצפיותיו משנת 1932. בשנת 1947 הוא פרש מעבודתו ונפטר כשנה לאחר מכן. אשתו נפטרה 11 שנים אחריו ולזוג לא היו ילדים.

## עבודתו
דנלופ פרסם בשנת 1828 קטלוג שכלל 629 ערפיליות וצבירי כוכבים שגילה במהלך תצפיותיו בשמי הדרום. בין המפורסמות שבתגליותיו הן הגלקסיה קנטאור A (NGC 5128 או Δ.482) ו-NGC 55 (Δ.507) וכן הזיהוי של 47 בטוקאן כצביר כדורי. כמו כן הוא פרסם רשימה של 256 כוכבים כפולים שזיהה, ביניהם אקרוקס, מימוזה וגקרוקס. על השגים אלה הוא קיבל את מדליית הזהב של החברה המלכותית לאסטרונומיה וכן התקבל כחבר באגודה המלכותית של אדינבורו בעקבות המלצתו של תומאס בריזביין. תצפיות מאוחרות יותר, בעיקר של ג'ון הרשל בשנות ה-30 של המאה ה-19, לא הצליחו לזהות חלק גדול מהערפיליות ומהכוכבים הכפולים שברשימות של דנלופ, ועבודתו כיום נחשבת לחובבנית ולא מקצועית. נראה שרק כחצי מהערפיליות שציין אכן קיימות וחלק גדול מהכוכבים הכפולים שציין הם כוכבים שאינם קשורים זה לזה עם מרחק זוויתי גדול יחסית ביניהם. ייתכן שהסיבה לחוסר הדיוק בעבודתו של דנלופ נבע מהעדרה של השכלה מסודרת בתחום ומהמכשור שבו השתמש שהיה בחלקו מתוצרת עצמית ולא באיכות גבוהה.

## קישורים חיצוניים

## הערות שוליים

קטגוריה:אסטרונומים בריטים
קטגוריה:זוכי מדליית זהב של החברה המלכותית לאסטרונומיה
קטגוריה:זוכי פרס לאלנד
קטגוריה:בריטים שנולדו ב-1793
קטגוריה:בריטים שנפטרו ב-1848
נבחרת רוסיה בכדוריד נשים

**נבחרת רוסיה בכדוריד נשים** היא הנבחרת לאומית של רוסיה. הנבחרת הוקמה בשנת 1993 כיורשת של נבחרת ברית המועצות בכדוריד נשים הנבחרת השתתפה ב-12 אליפויות העולם בכדוריד וזכתה 4 פעמים. בנוסף לכך, היא זכתה במשחקים האולימפיים בשנת 2016. 

בעקבות פלישת רוסיה לאוקראינה בשנת 2022 הנבחרת נפסלה מלהשתתף באליפות אירופה שנערכה בשנת 2022 ובאליפות העולם של שנת 2023. 
## הישגי הנבחרת

## קישורים חיצוניים

* 
* דף באתר של איגוד הכדוריד העולמי
* דף באתר איגוד הכדוריד האירופי

רוסיה
קטגוריה:רוסיה: נבחרות ספורט נשים
קטגוריה:רוסיה: כדוריד נשים
הר ארוהד (נונאווט)

**הר ארוהד** (באנגלית: **Arrowhead Mountain**; מילולית: הר החץ) הוא הר הממוקם על האי אלסמיר בטריטוריית נונאווט שבקנדה.

ההר ממוקם ברכס האימפריה הבריטית, צפונית מזרחית להר אוקספורד.

גובהו של ההר 1,860 מטרים מעל פני הים, והוא מתנשא לגובה של 476 מטרים מעל סביבתו.

## היסטוריה
### מקור השם
שמו של ההר ניתן לו בשל מראהו דמוי ראש חץ.

## קישורים חיצוניים
* הר ארוהד באתר peakbagger
* תחזית מזג אוויר עדכנית ארוכת טווח עבור הר ארוהד (לפי גבהים)

## הערות שוליים

ארוהד
ארוהד
מזרקת הדבורים

**מזרקת הדבורים** (באיטלקית: **Fontana delle Api**) היא מזרקה הממוקמת בפיאצה ברבריני ברומא במקום בו ויה ונטו פוגשת את הכיכר. המזרקה פוסלה על ידי ג'ובאני לורנצו ברניני לבקשת האפיפיור אורבנוס השמיני.

## רקע
כמה חודשים לאחר הקמת מזרקת טריטון הסמוכה ב-6 באפריל 1644, הזמין האפיפיור אורבנוס השמיני את ג'ובאני לורנצו ברניני לבנות מזרקה קטנה לשימוש ציבורי. העבודה מומשה באותה שנה, ולכבודו של הלקוח, פוסלו על מזרקה שלוש דבורים, סמל משפחת ברבריני, משפחתו של האפיפיור. המזרקה מורכבת מצדפה עשויה שיש ושלוש הדבורים עשויות שיש גם כן. מימייה יוצאים מפיות שתי הדבורים הצדדיות ואילו מפי הדבורה האמצעית לא זורמים מים. במקור, המזרקה הייתה אמורה להיות שוקת אשר תשקה את הסוסים העוברים ברחוב.

בשנת 1880 פורקה המזרקה משום שהפריעה לתנועה ברחוב והיא הועברה לרובע טסטאצ'יו. כאשר הוחלט בשנת 1915 לבנות אותה מחדש, רוב חלקיה לא נמצאו. העתק הוזמן מהפסל אדולפו אפולוני , מטרוורטין ולא מהשיש המקורי. המזרקה המשוחזרת נחנכה ב-28 בינואר 1916, במיקומה הנוכחי, בפתח ויה ונטו ופיאצה ברבריני.

## קישורים חיצוניים

## הערות שוליים

קטגוריה:רומא: מזרקות
קטגוריה:ג'ובאני לורנצו ברניני
קטגוריה:צדפים באמנות
ברבוס רוקט

**ברבוס רוקט** (בגרמנית: **Brabus Rocket**) היא מכונית על בתצורת מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית בראבוס אשר מבוססת על דגם מרצדס-בנץ CLS-קלאס של יצרנית הרכב הגרמנית מרצדס אשר מיוצרת משנת 2006 ועד היום.

בשנת 2006 דגם "ברבוס רוקט" שיפר את "שיא המהירות הקרקעית" ("Land speed record" ) בקטגוריית "Street-legal vehicle"  במסלול ניסוי מרוצי המכוניות שליד העיר נרדו "Nardò Ring"  באיטליה והגיע למהירות של 365.7 קמ"ש.

## דורות
* דור ראשון - יוצר בין השנים 2006-2011.
* דור שני - מיוצר משנת 2011.

## תצורות
* 4 דלתות - סלון.
* 2 דלתות - קבריולה - מחיר היחידה "ברבוס רוקט 900" קבריולה - 400,000 דולר.

## דגמים
* "Brabus Rocket" משנת 2006
* "Brabus Rocket 800" משנת 2011.
* "Brabus Rocket 730" משנת 2014.
* "Brabus Rocket 900" משנת 2015.
* "Brabus Rocket 900 "Desert Gold" משנת 2015.

## תאוצות
* בין 0-100 קמ"ש התאוצה היא 3.2 שניות (דגם "Brabus Rocket" שנת 2006).
* בין 0-100 קמ"ש התאוצה היא 3.7 שניות (דגם "Brabus Rocket 800" שנת 2011).
* בין 0-100 קמ"ש התאוצה היא 3.8 שניות (דגם "Brabus Rocket 730" שנת 2014).
* בין 0-100 קמ"ש התאוצה היא 3.7 שניות (דגם "Brabus Rocket 900" שנת 2015).

## תמונות

קובץ:IAA2007 2007-09-17 16-48-00 - Flickr - Axel Schwenke.jpg |"ברבוס רוקט", שנת 2007 
קובץ:IAA2007 2007-09-17 16-47-39 - Flickr - Axel Schwenke.jpg |"ברבוס רוקט", שנת 2007 
קובץ:Brabus Rocket 900, 2015 (Mercedes S-Klasse V12 6.3).jpg |"ברבוס רוקט" דגם 900, שנת 2015 
קובץ:Brabus 900 Cabriolet IMG 0555.jpg |"ברבוס רוקט" דגם 900 - קבריולט
קובץ: Brabus 900 Cabriolet back IMG 0552.jpg|"ברבוס רוקט" דגם 900 - קבריולט
קובץ:Brabus 900 Rocket Cabriolet Innen IMG 0791.jpg |"ברבוס רוקט" דגם 900 - מבט לתא הנהג 
קובץ:Mercedes-Benz CLS Brabus (10123860363).jpg |"ברבוס רוקט" 
קובץ:Brabus Rocket 2.jpg |"ברבוס רוקט" 
קובץ:Motor of Brabus Rocket at Legendy 2014.JPG | מנוע 12 צילינדרים "ברבוס רוקט" שנת 2014


קובץ:Brabus Rocket Polizei.jpg |"ברבוס רוקט"  - ניידת משטרה
קובץ:Brabus Rocket Police.jpg |"ברבוס רוקט"  - ניידת משטרה


## ראו גם
* ברבוס C V8
* מרצדס-בנץ CLS-קלאס

## קישורים חיצוניים

* 
* 
* 

## הערות שוליים

קטגוריה:מכוניות על
קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-2006
רוקט
קטגוריה:כלי רכב גרמניים
הר ארוהד (וושינגטון)

**הר ארוהד** (באנגלית: **Arrowhead Mountain**; מילולית: הר החץ) הוא הר הממוקם במחוז צ'לאן במדינת וושינגטון שבארצות הברית.

ההר הוא חלק מרכס קסקייד.

גובהו של ההר 1,838 מטרים מעל פני הים, והוא מתנשא לגובה של 180 מטרים מעל סביבתו.

## קישורים חיצוניים

* מפה טופוגרפית של אזור הר ארוהד
* הר ארוהד באתר ה-Washington Trails Association
* הר ארוהד באתר summitpost
* מידע גאוגרפי על ההר באתר peakbagger
* מידע למטפסים על ההר

## הערות שוליים

ארוהד
ארוהד
אלן גומי

**אלן גומי** (בצרפתית: **Alain Gomis**; נולד בפריז ב-6 במרץ 1972) הוא תסריטאי ובמאי קולנוע צרפתי-סנגלי.

סרטו משנת 2017 "Félicité" היה לסרט הסנגלי הראשון שהתמודד לפרס אוסקר לסרט הזר הטוב ביותר בטקס פרסי אוסקר ה-90 (מרץ 2018). סרט מפורסם אחר שלו, הוא הסרט "Aujourd'hui"  משנת 2012, שהתמודד בפסטיבל הסרטים הבינלאומי ה-62 של ברלין  ובו שיחק הראפר האמריקאי סאול ויליאמס  את דמותו של סצ'י, בחור שנערך לבלות את היום האחרון בחייו.

גומי הוא זוכה פרס דוב הכסף של חבר השופטים (2017).

## ביוגרפיה
גומי נולד בפריז לאם צרפתייה ואב סנגלי. הוא למד היסטוריה של האמנות והשלים לימודי תואר שני בסורבון שבפריז. עבודות הווידאו הראשונות שלו היו בעיקר רפורטז'ות על חיי מהגרים בצרפת.

בשנת 2001 צילם את סרטו "L'Afrance"  שזיכה אותו כעבור שנה בפרס חביב הקהל בפסטיבל ה-12 לקולנוע אפריקני במילאנו.

בשנת 2017 זכה בפרס דוב הכסף בפסטיבל ברלין לקולנוע בשל סרטו "Félicité".

## פילמוגרפיה
### סרטים קצרים
* "Caramels et chocolats" (דוקומנטרי, 1996)
* "Tourbillons" (1999)
* "Petite Lumière" (2003)
* "אחמד"  (2006)

### סרטים באורך מלא
* "L'Afrance" (2001)
* "אנדלוסיה" (2001)
* "Les délices du monde" (2008)
* "Aujourd'hui"  (2012)
* "פליסיטה" (2017)

## קישורים חיצוניים

* 
* אלן גומי, פרופיל באתר פסטיבל הקולנוע האפריקני

## הערות שוליים

קטגוריה:תסריטאי קולנוע צרפתים
קטגוריה:במאי קולנוע צרפתים
קטגוריה:תסריטאי קולנוע סנגלים
קטגוריה:במאי קולנוע סנגלים
קטגוריה:קולנוע בסנגל
קטגוריה:בוגרי אוניברסיטת פריז
קטגוריה:צרפתים שנולדו ב-1972
שרה בלצ'ר

**שרה בלצ'ר **(באנגלית: **Sara Blecher**) היא במאית ומפיקת קולנוע יהודיה דרום אפריקאית.

## קורות חיים
במקור מדרום אפריקה, בלצ'ר ומשפחתה עברו לניו יורק כשהיא הייתה בת 12. משפחתה ממוצא יהודי-ליטאי, דבר המשתקף גם בעבודתה. זמן אחרי תקופה קצרה באוניברסיטת ג'ורג'טאון, בוושינגטון די. סי., בלצ'ר עברה לגור בפריז במשך שנה, ובחזרתה לארצות הברית, נרשמה ללימודי קולנוע בניו יורק. בשנת 1992, זמן קצר לאחר סיום לימודיה בחוג לקולנוע באוניברסיטת ניו יורק, היא חזרה לדרום אפריקה. היא עבדה בתור עיתונאית עבור תאגיד השידור של דרום אפריקה (SABC), והחלה ליצור ולביים סדרות, יחד עם אמה, הילרי בלצ'ר, במסגרת חברת ההפקה שהקימה בצ'ר, CINGA Productions.

בלצ'ר ביימה את הסרטים התיעודיים *Surfing Soweto* ו-*Kobus And Dumile*. היא הייתה מועמדת לפרס הבימוי הטוב ביותר בפרסי פרסי הקהל לקולנוע "אפריקה מג'יק" של 2013, עבור הסרט העלילתי הראשון שלה *[[Otelo Burning]]*, המספר את סיפורו של אוטלו בוטלז בן ה-16, וכיצד הוא לומד לגלוש בתקופת האפרטהייד בדרום אפריקה. הסרט זכה ב-17 פרסים ברחבי העולם. הסרט הוא בזולו, עם כתוביות באנגלית, ומככבים בו ג'אפטה ממבולו, תומאס גומדה, וטשפאנג מוהולמי. בעקבות ההצלחה של *Otelo Burning*, בלצ'ר זכתה למימון מהקרן הלאומית לקולנוע וווידאו (NFVF) של דרום אפריקה, להפקת מספר סרטים מתוכננים.

בכורת סרטה השני, "איינדה, התקיימה ב-10 באוקטובר בפסטיבל הסרטים של לונדון, וזכה בכיבודים בינלאומיים בפסטיבל הקולנוע של לוס אנג'לס ב-2015.

 ביולי 2018, יצא סרטה *Mayfair*. בכורת הסרט התקיימה בדרבן, ב-21 ביולי. הסרט הוא מעין סרט גנגסטרים, מהז'אנר של "הסנדק", אך על פי מבקרים, הוא חורג ומתעלה על הז'אנר בכך שמביא רבדים נוספים, ביניהם מבט נשי על עולם זה, וההקשרים הייחודיים של דרום אפריקה, מהגרים, והשפעת העוני והתערבות ארגונים והפוליטיקה שלהם.

נכון לסוף שנת 2018, סרטה הבא, *Barry*, הוא בשלבי קדם הפקה.

בלצ'ר היא חברה מייסדת בארגון Sisters Working in Film and Television (SWIFT), ארגון שנוסד בדרום אפריקה לשם העצמת נשים בתעשיית הקולנוע, קידום שוויון מגדרי, והכרה בהצטלביות שבחוויותיהן של נשים בתחומים שלפני ומאחורי המצלמה, בתעשייה שבכל ההיסטוריה שלה בשליטה גברית, ובמיוחד של קולנועניות של צבע בתעשייה שבעיקרה לבנה.

בלצ'ר רואה בהיותה אישה שמייצרת קולנוע אחריות, וגם כאשר עיקר הסיפור הוא בין אב לבין, כדוגמת סרטה האחרון, היא סבורה שהאופן שבו האלימות שבסרט מוצגת, וכן קשרים קהילתיים ונושאים אחרים. לדבריה, ההשפעה על הסרט הייתה רבה: "מה שמתחיל כקרב יריות סטנדרטי, הופך להיות המסע הרגשי של הגיבור... אני חושבת שזה המבט הנשי".

Mayfair יצא באותו השבוע שבו תעשיית הקולנוע בדרום אפריקה הורעשה בשל סדרת האשמות של הטרדה מינית נגד בכיר התעשייה קאלו מטבנה. במסגרת SWIFT, בלצ'ר, היו"ר הנוכחית של SWIFT, הייתה חלק מקמפיין #ThatsNotOK נגד הטרדה מינית, ואומרת שהיא מרגישה שיש שינוי תודעתי היום בתעשייה לעומת העבר. הארגון הפיק סרטון קצר על הטרדה מינית במקום העבודה שהוקרן לפני כל סרט בפסטיבל דרבן בה הייתה בכורת הסרט שלה.

### חיים אישיים
בלצ'ר נשואה ויש לה שלושה ילדים.

## פילמוגרפיה

## קישורים חיצוניים

* Ayanda באתר של "Array Films".

## הערות שוליים

קטגוריה:במאיות קולנוע דרום אפריקאיות
קטגוריה:מפיקות קולנוע דרום אפריקאיות
קטגוריה:במאי קולנוע יהודים
קטגוריה:מפיקי קולנוע יהודים
קטגוריה:בוגרות אוניברסיטת ניו יורק
קטגוריה:אישים ממוצא יהודי-ליטאי
דו-מתכת

ממוזער|השפעת חימום על סליל של תרמומטר עשוי דו-מתכת.
**דו-מתכת** (ידוע גם בתור **צמד מתכות** או **בי מטאל**) הוא התקן המשמש לתרגום שינוי טמפרטורה לתנועה מכנית.

## מבנה
ממוזער|הדגמה של פעולת דו-מתכת
הדו-מתכת מורכב משני פסי מתכת או סגסוגות שונות, בדרך כלל פלדה ונחושת או פליז, בעלות מקדם התפשטות שונה, אשר מוצמדים זה לזה לכל אורכם באמצעות מיסמור, ריתוך או . בגלל מקדמי ההתפשטות השונים של הפסים, בשילוב העובדה שמתכות דקות הן אלסטיות, שינויי טמפרטורה גורמים לפס המשולב להתעקם לכיוון אחד עם עליית טמפרטורה ולכיוון ההפוך עם ירידת הטמפרטורה. ככל שאורך פס הדו מתכת גדול יותר, גדלה הרגישות לשינויי טמפרטורה.
### נוסחת עיקום
העיקום של פס דו מתכת ניתן לחישוב באמצעות הנוסחה:

:\kappa = \frac{6 E_1 E_2 (h_1 + h_2)h_1 h_2 \epsilon }{E_1^2 h_1^4 + 4 E_1 E_2 h_1^3 h_2 + 6 E_1 E_2 h_1^2 h_2^2 + 4 E_1 E_2 h_2^3 h_1 + E_2^2 h_2^4}

כאשר E_1 ,h_1, E_2, h_2 הן מודול האלסטיות והעובי של שני החומרים. \epsilon מחושב על ידי הנוסחה

:\epsilon = (\alpha_1-\alpha_2) \Delta T \,

כאשר α1 ו-α2 הם מקדמי ההתפשטות השונים, ו-ΔT הוא שינוי הטמפרטורה היחסי למצב בו לדו-מתכת אין עקמומיות.

## שימושים
התקני דו-מתכת משמשים במגוון רחב של יישומים בתחומי המכניקה והחשמל. בין ההתקנים בהם נעשה שימוש בדו-מתכת ניתן למצוא שעונים, וסתי חום, מדחומים ומבטחים.

## היסטוריה
פס הדו-מתכת הראשון הידוע נוצר במאה ה-18 על ידי יצרן שעונים בשם ג'ון הריסון, הנחשב לממציא ההתקן. הוא ייצר את ההתקן בשנת 1759 עבור כרונומטר, על מנת לפצות על השפעת שינויי טמפרטורה על הקפיץ המאזן. הפס הורכב ממתכות שהוצמדו באמצעות סימרור, אך בהמשך פיתח הריסון שיטה להצמדת פליז מותך לפלדה.

## ראו גם
*צמד תרמי

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גלאים וחיישנים
קטגוריה:הנדסת מכונות
קטגוריה:קירור ומיזוג אוויר
קטגוריה:הממלכה המאוחדת: המצאות
קטגוריה:טמפרטורה
קטגוריה:מכשירי חשמל: רכיבים
מעשיה מגונה (מחזה)

**מעשיה מגונה** הוא מחזה מאת המחזאית זוכת הפוליצר פולה ווגל. הוא מגולל את השערורייה סביב המחזה אל נקמות מאת המחזאי שלום אש, אשר הועלה בברודוויי בשנת 1923, ושחקניו ומפיקיו נעצרו בעוון הפצת תועבה.

## הפקות
"מעשיה מגונה" הועלה לראשונה בתיאטרון הרפרטוארי של אוניברסיטת ייל בארצות הברית, באוקטובר 2015. לאחר מכן הועלה לזמן מוגבל בתיאטרון La Jolla Playhouse בסן דייגו.

המחזה הועלה בתיאטרון מסחרי, בניו יורק באוף-ברודוויי בתיאטרון ויניארד באמצע 2016. ההפקה בוימה על ידי רבקה טייכמן, הכוריאוגרפיה נעשתה על ידי דייוויד דורפמן, וליסה גוטקין ואהרון חלבה יצרו את המוזיקה המלווה. טייכמן זכתה בפרס אובי על בימוי מעשה מגונה לשנת 2017. ההפקה עברה לתיאטרון קורט בברודוויי ב-18 באפריל 2017 והייתה ההפקה הראשונה של מחזה מאת ווגל על במות ברודוויי. ההפקה בברודוויי זיכתה את טייכמן בפרס טוני לבימוי הטוב ביותר וכן בפרס טוני נוסף על התאורה הטובה ביותר.

ההפקה בברודוויי צולמה ב-3 באוגוסט ושודרה ברשת PBS האמריקאית ב-17 בנובמבר 2017.

הפקה ישראלית עלתה לראשונה בתיאטרון הקאמרי ב-27 ביולי 2018 בבימויו של יאיר שרמן. ההצגה תורגמה על ידי המחזאי יהושע סובול. באותה עונה העלה התיאטרון הקאמרי גם את ההצגה אל נקמות בבימויו של איתי טיראן.

המחזה הועלה לראשונה בלונדון בתיאטרון Menier Chocolate Factory ב-13 במרץ 2020 בבימויה של טייכמן. ההפקה הופסקה לאחר שתי הצגות בלבד בעקבות פריצת מגפת הקורונה.

## רקע
במאית ההפקה, רבקה טייכמן, הייתה סטודנט לתואר שני במחלקת הדרמה של אוניברסיטת ייל. בעבודת התזה שלה, היא כתבה וביימה מחזה המבוסס על "אל נקמות" מאת שלום אש. טייכמן קראה למחזה שלה "העם נגד 'אל נקמות'".

טייכמן הסבירה: "כתבתי את הגרסה שלי [של המחזה], אבל אני לא מחזאית, אז זה אף פעם לא לגמרי התחבר. אבל זה אף פעם לא עזב אותי. כל הזמן רציתי להמשיך את זה, ובסופו של דבר מצאתי את פולה ווגל, שהתעניינה בדיוק כמוני, ומאז יצרנו יחד את המחזה."

שיר הערש שכתבה המשוררת היהודייה אילזה ובר (שנרצחה באוושוויץ בשנת 1944), "Wiegala", הוא אחד משירי המחזה.

## קישורים חיצוניים
* 
* מעשיה מגונה במאגר המידע של ברודוויי.
* מעשיה מגונה באתר התיאטרון הקאמרי

## הערות שוליים

קטגוריה:מחזות אמריקאיים
קטגוריה:מחזות משנות ה-2010
קטגוריה:מחזות להט"ב
הדיוויזיה ה-30 (האימפריה הגרמנית)

**הדיוויזיה ה-30** (בגרמנית: **30. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

## היסטוריה
הדיוויזיה הוקמה ב-20 במרץ 1871, וחייליה גויסו מאלזס, ובפרט מאזור שטרסבורג ומץ. 

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-15 בפיקוד ברתולד פון דיימלינג, אשר היה חלק מהארמייה השביעית בפיקוד יוזיאס פון הרינגן. הדיוויזיה השתתפה בבלימת הכוחות הצרפתיים שפלשו לאלזס במסגרת קרב מילוז, ולאחר מכן השתתפה בקרב לורן שנערך באוגוסט 1914, שבו בלמו הארמייה השביעית והארמייה השישית את המתקפה הצרפתית, תוך שימוש בטקטיקת נסיגה ומשיכת הכוחות התוקפים לעמדות הגנה מוכנות מראש, ולאחר מכן לחמה בקרב הראשון על האן ובקרב איפר הראשון. בשנת 1915 היא נטלה חלק בקרב איפר השני, ובשנת 1916 לחמה בקרב ורדן ובקרב על הסום. בשנת 1917 היא השתתפה בקרב השני על האן ובקרב קמברה, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-19 בפברואר 1919 פורקה הדיוויזיה. 

## מפקדים
* גנרל לויטננט קרל גוסטב פון זנדרארט (20 במרץ 1871 - 10 באוקטובר 1873)
* גנרל-לוטננט וילהלם פון וויינה (11 באוקטובר 1873 - 17 בנובמבר 1880)
* גנרל-לוטננט אוסקר פון מרשידט-הילסם (18 בנובמבר 1880 - 22 בנובמבר 1882)
* גנרל-לוטננט לאו פון קפריבי (23 בנובמבר 1882 - 19 במרץ 1883)
* גנרל-לוטננט ארנסט פון לגאט (20 במרץ 1883 - 14 באפריל 1886)
* גנרל-לוטננט אנטון פון מאסוב (15 באפריל - 3 בדצמבר 1886)
* גנרל-לוטננט רודולף פון מינקביץ (4 בדצמבר 1886 - 16 ביוני 1889)
* גנרל-לוטננט יוליוס פון ברגמן (17 ביוני 1889 - 23 במרץ 1890)
* גנרל-לוטננט רוברט פון גצה (24 במרץ 1890 - 12 בנובמבר 1890)
* גנרל-לוטננט מקס שוט פון שוטנשטיין (13 בנובמבר 1890 - 16 במאי 1892)
* גנרל-לוטננט אוסקר לאדמן (17 במאי 1892 - 13 במאי 1894)
* גנרל-לוטננט רוברט פון מאסוב (14 במאי 1894 - 30 במרץ 1898)
* גנרל-לוטננט לואיס שטצר (1 באפריל 1898 - 2 במאי 1901)
* גנרל-לוטננט ולטר פון מונסנר (3 במאי 1901 - 17 באפריל 1903)
* גנרל-לוטננט ארנסט פון הוינינגן (18 באפריל 1903 - 11 בספטמבר 1907)
* גנרל-לוטננט גאורג פון דר גולץ (2 באפריל 1909 - 26 בינואר 1912)
* גנרל-לוטננט יוהנס פון אבן (27 בינואר 1912 - 29 באוגוסט 1914)
* גנרל-לוטננט אדולף וילד פון ההנבורן (29 באוגוסט 1914 - 7 בנובמבר 1914)
* גנרל-מיור קרל פרידריך זורן (8 בנובמבר 1914 - 17 בדצמבר 1914)
* גנרל-לוטננט פרידריך פון גונטרד (17 בדצמבר 1914 - 1 בנובמבר 1917)
* גנרל-מיור פרנץ גוסטב פון דר ונגה פון למפסדורף (2 בנובמבר 1917 - 10 בספטמבר 1918)
* גנרל-מיור גוסטב ריבנזאהם (11 בספטמבר 1918 - 19 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

30
30
דייט ראשון

**דייט ראשון** היא תוכנית מציאות ששודרה בערוץ קשת 12, בהנחייתה של קורין גדעון. שודרה בתחילה בערוץ 2 במסגרת שידורי קשת, בחודשים שלפני הפיצול.

"דייט ראשון" מבוססת על פורמט בריטי, שזכה להצלחה בבריטניה. התוכנית עלתה לשידור בספטמבר 2017 בערוץ 2. התוכנית מתעדת זוגות שנפגשים לפגישה עיוורת במסעדה. המסעדה מרושתת במצלמות ומיקרופונים והדייט מתועד. בכל תוכנית משתתפים מספר זוגות אשר הדייט שלהם מצולם. התוכנית הייתה מועמדת לפרס האקדמיה לטלוויזיה לשנת 2017, בתחום תוכניות הדוקו-ריאליטי.

בתום המפגש על כל אחד מבני הזוג לבחור האם הוא רוצה להפגש פעם נוספת עם בן הזוג השני.

עם עליית התוכנית הזמין הערוץ עונה שנייה לתוכנית. בספטמבר 2018 עלתה העונה השנייה של התוכנית.

אחד מהזוגות שנפגשו בעונה הראשונה, נישא בעקבות הדייט שנוצר.

## ביקורות
* 
* 
* 

## קישורים חיצוניים
* דף התוכנית, באתר mako

## הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
פיג'ו סוג 6

ממוזער|310px|פיג'ו סוג 6
**פיג'ו סוג 6** (בצרפתית: **Peugeot Type 6**) היא מכונית קטנה ופתוחה, (קבריולה) מסוג "Runabout (car)" , מתוצרת יצרנית הרכב הצרפתית פיג'ו אשר יוצרה בשנת 1894.

יוצרו 7 יחידות.

## מאפיינים

* מכונית פתוחה (מושבים קדמיים עם סגירה חלקית של גג ברזנט (כנראה))
* 2 מושבים קדמיים + 2 מושבים אחוריים
* מערכת ההיגוי - מוט
* מנוע בנזין

## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 4
* פיג'ו סוג 7
* פיג'ו סוג 8
* פיג'ו סוג 15
* פיג'ו סוג 33
* פיג'ו סוג 1525

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1894
קטגוריה:מכוניות צרפתיות
6
נבחרת דנמרק בכדוריד נשים

ממוזער|שמאל|אליפות העולם רומניה דנמרק בכדוריד
**נבחרת דנמרק בכדוריד נשים** היא הנבחרת לאומית של דנמרק. הנבחרת השתתפה ב-19 אליפויות העולם בכדוריד וזכתה בשנת 1997. בנוסף לכך, היא שכתה 3 פעמים ברציפות במשחקים האולימפיים. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השלישי על ידי איגוד הכדוריד העולמי.

בתחילת שנת 1997 הנבחרת החזיקה ב-3 תוארים חשובים - אלופה אולימפית, אלופת העולם ואלופת אירופה.

## הישגי הנבחרת

## קישורים חיצוניים

* 

* דף באתר איגוד הכדוריד העולמי
* דף מאתר איגוד הכדוריד האירופי

## הערות שוליים

דנמרק
קטגוריה:נבחרות דנמרק
פאודורה, נסיכת סקסוניה-מיינינגן (1890–1972)

**פאודורה, נסיכת סקסוניה-מיינינגן** (; 29 במאי 1890 - 12 במרץ 1972) הייתה נסיכת סקסוניה-מיינינגן, ואשתו של וילהלם ארנסט, הדוכס הגדול של סקסוניה-ויימאר-אייזנך.

## ביוגרפיה
פאודורה נולדה ב-29 במאי 1890 בעיר קאסל שבקיסרות הגרמנית. אביה היה פרידריך יוהאן, נסיך סקסוניה-מיינינגן, בנו של גאורג השני, דוכס סקסוניה-מיינינגן ואחיו של ברנהרד השלישי, דוכס סקסוניה-מיינינגן. אמה הייתה אדלייד, רוזנת ליפה-ביסטרפלד בתו של ארנסט השני, רוזן ליפה-ביסטרפלד ואחותו של לאופולד הרביעי, נסיך ליפה (השליט האחרון של נסיכות ליפה).

ב-14 בינואר 1910 התחתנה פאודורה עם וילהלם ארנסט, הדוכס הגדול של סקסוניה-ויימאר-אייזנך, אשר התאלמן זמן קצר קודם לכן מאשתו הראשונה קרולינה, נסיכת רויס-גרייץ, ונולדו להם 4 ילדים. פאודורה הייתה מאוד אהובה על נתיניה, בשל עזרתה לנזקקים ופעולות הצדקה שלה. ב-9 בנובמבר 1918 נאלץ וילהלם ארנסט לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה. מכיוון שהיה שליט שנוא על תושבי הדוכסות, עקב התנהגותו הגסה, שמחו מאוד התושבים על התפטרותו. וילהלם ארנסט ופאודורה ברחו עם משפחתם לאחוזת המשפחה בהיינריכאו שבשלזיה, שם וילהלם ארנסט מת ב-24 באפריל 1923. לאחר מותו עברה פאודורה להתגורר בפרייבורג, שם מתה ב-12 במרץ 1972.

## משפחתה
ב-4 בינואר 1910 התחתנה פאודורה עם וילהלם ארנסט, הדוכס הגדול של סקסוניה-ויימאר-אייזנך, ממנו נולדו לה 4 ילדים:
* סופיה, נסיכת סקסוניה-ויימאר-אייזנך (1911–1988)
* קרל אוגוסט, נסיך הכתר של סקסוניה-ויימאר-אייזנך (1912–1988)
* ברנהרד, נסיך סקסוניה-ויימאר-אייזנך (1917–1986)
* גאורג, נסיך סקסוניה-ויימאר-אייזנך (1921–2011)

## אילן יוחסין

## קישורים חיצוניים

קטגוריה:נסיכות גרמניות
קטגוריה:ילידות 1890
קטגוריה:נפטרות ב-1972
פרסי הקהל לקולנוע "אפריקה מג'יק"

**פרסי הקהל לקולנוע "אפריקה מג'יק"** (באנגלית: **Africa Magic Viewers' Choice Awards** או **AMVCA**) הוא טקס פרסים שנתי מטעם ארגון "Multichoice", חברת הטלוויזיה הגדולה באפריקה. הפרס מעניק הכרה להישגים יוצאים דופן בתחומי הקולנוע והטלוויזיה. טקס הבכורה של הפרס אירע בלאגוס, ניגריה, ב-9 במרץ 2013, ושודר בשידור חי בלמעלה מ-50 מדינות. מועמדים לפרסים היו סרטים ותוכניות טלוויזיה מהשנה הקודמת.

## טקסים

## קטגוריות
בשנת 2018 הוענקו פרסים בקטגוריות הבאות:

## סטטיסטיקה
### שיא המועמדויות
#### סרטים: 10 ומעלה

#### אינדיבידואלים

### הזוכים ביותר
#### סרטים: 4 ומעלה

## קישורים חיצוניים

* 
* האתר הרשמי של פרסי הקהל לקולנוע "אפריקה מג'יק" לשנת 2018

## הערות שוליים

קטגוריה:פרסים קולנועיים
קטגוריה:אפריקה: קולנוע
קטגוריה:פרסי אפריקה מג'יק
יחסי בולגריה–וייטנאם

**יחסי בולגריה–וייטנאם** הם היחסים הדיפלומטיים הרשמיים שבין **[[בולגריה|הרפובליקה הבולגרית]]** לבין **[[וייטנאם|הרפובליקה הסוציאליסטית של וייטנאם]]**.

## היסטוריה
שתי המדינות כוננו את יחסיהן ב-8 בפברואר 1950. בשנת 2006, ממשלת בולגריה אישרה הסכם לתוכנית בתחום הבריאות עם וייטנאם. התוכנית בת השנתיים כללה שיתופי פעולה רפואיים באזורים ובמגזרים רבים, בעיקר במערכת הבריאות הציבורית, ביטחון המזון וחינוך רפואי. התוכנית יצאה לפועל בשנת 2007 והסתיימה בשנת 2009.

## נציגויות דיפלומטיות
* בולגריה מיוצגת בווייטנאם בדרג השגרירות באמצעות שגרירות רשמית שהיא מחזיקה בהאנוי, בירת המדינה.
* וייטנאם מיוצגת בבולגריה בדרג השגרירות באמצעות שגרירות רשמית שהיא מחזיקה בסופיה, בירת המדינה.

## קישורים חיצוניים
* Bulgarian embassy in Hanoi
* Vietnamese embassy in Sofia
* Vietnamese Ministry of Foreign Affairs about relations with Bulgaria

## הערות שוליים

קטגוריה:ערכים ללא קטגוריות פיזיות - יחסי חוץ
הפועל שדרות

**הפועל שדרות** היא קבוצת כדורגל ישראלית מהעיר שדרות, המתמודדת בליגה ג'. בשיאה הגיעה הקבוצה לליגה השנייה והשתתפה בה במשך שתי עונות. ב-1992 פורקה הקבוצה, וב-2018 הוקמה מחדש.

## היסטוריה
הקבוצה הוקמה בשנת 1957 על ידי יצחק טריקי שהיה מאמן-שחקן על מגרש חולי בקצה הדרום מערבי של העיירה. לאחר כשנה המגרש עבר אל מקומו החדש בקצה רחוב סיני. על מגרש זה קם בשנת 1961 מפעל "כבלי ציון". שיחקו בה עולים חדשים ממרוקו שבאו בעליה הגדולה ממרוקו. נרשמה לליגה ג' לעונת המשחקים 1957/1958. בתחילת דרכה, שיחקו בקבוצה מספר לא מבוטל של בני הקיבוצים בסביבה, כדוגמת שלושת האחים מוטלס ועוד. בסיום עונת 1960/1961 העפילה הקבוצה לליגה ב'. בסיום עונת 1966/1968 (עם המאמן אוטו שלפנברג) העפילה הקבוצה לליגה א' (הליגה השנייה).

הקבוצה נאבקה במשך שתי עונות על קיומה בליגה א'. בעונת 1968/1969 (עם המאמן נח רזניק) הצליחה להישאר בליגה ובסיום עונת 1969/1970 לא הצליחה להישאר בליגה, אף שהשיגה ניצחון משכנע 1-5 במחזור ה-29 מול המתמודדת על העלייה מכבי שעריים, אך נכנעה 2-0 במחזור האחרון לקבוצת בית"ר באר שבע ונשרה לליגה השלישית. בעונה שלאחר מכן, ניצלה הקבוצה במחזור האחרון מירידה לליגה ג', כשניצחה 1-2 בחוץ את בית"ר אשקלון. משחק שהיה שנוי במחלוקת, אך הקבוצה זוכתה לבסוף בבית הדין של ההתאחדות.

באמצע שנות ה-70 שיחקה הקבוצה כבר בליגה ג'. בסיום עונת 1979/1980, העפילה הקבוצה בחזרה לליגה ב', כשניצחה במחזור הסיום את הפועל בית שקמה 2-7. בסיום עונת 1986/1987 ירדה לליגה ג'. לאחר עונה אחת, שבה לליגה ב'. הקבוצה התפרקה סופית בשנת 1992 בעקבות בעיות תקציביות.

### הקמה מחדש
בחודש יוני 2018 הוקמה הקבוצה מחדש ונרשמה לליגה ג' דרום, לקראת עונת המשחקים 2018/2019.

ב-27 בספטמבר 2018 זכתה הקבוצה בגביע ליגה ג' מחוז דרום, לאחר ניצחון חוץ 0-1 מול הפועל מרחבים/אופקים.

## בתרבות
לקראת הקמתה מחדש, הוזכר תהליך זה במסגרת הסדרה התיעודית ליגה ג' ששודרה בערוץ כאן 11 בשנת 2019.

## שחקני עבר
* טריקי יצחק - (שחקן-מאמן)
* יהודה גבאי (שוער)
* נחמני שמעון
* משה כהן
* משה אביטן "מואיזו" (שוער)
* שלום מלכה
* דוד כהן
* דון "טרזן" (שוער)
* שיטרית
* חיים בוהדנה (שוער)
* חיים סוויסה
* שמעון טורג'מן
* מיימון
* יעקב דניאלי
* מאיר עזרן
* ניסים בן דוד
* ג'אן קלוד בן חמו
* אורי גפן
* דוד מוטלס
* דני רוזנברג
* עמרם אוחיון
* רפאל סוסנה
* ג׳קי סוסנה

## קישורים חיצוניים

* משחק העלייה של הפועל שדרות לליגה א', באתר YouTube
* מחזירים עטרה ליושנה: הפועל שדרות חוזרת, באתר דאבל פס

## הערות שוליים

קטגוריה:קבוצות כדורגל ישראליות
שדרות
קטגוריה:קבוצות כדורגל שהוקמו ב-1957
קטגוריה:קבוצות כדורגל שהוקמו ב-2018
קטגוריה:שדרות: ספורט
וישניבקה

**וישניבקה** (באוקראינית: **Вишнівка**; ברוסית: **Вишневка**, וישנבקה; בפולנית: **Wyszniwka**; בעבר נודע בשם **אופלין** (באוקראינית: **Опалин**, בפולנית: **Opalin**) או **סטארי אופלין** (באוקראינית: **Старий Опалин**)) הוא כפר במחוז משנה לובומל במחוז ווהלין באוקראינה. הכפר שוכן על גדות נהר הבוג המערבי, בצמידות לגבול עם פולין, במרחק של כ-20 קילומטרים צפון-מערבית לעיר לובומל.

## היסטוריה
ב-1638, כשהאזור היה תחת שליטת האיחוד הפולני-ליטאי, אופלין קיבלה זכויות מגדבורג ממלך פולין ולדיסלאב הרביעי. בשנים שלאחר מכן האזור סבל ממלחמות ומשריפות, האוכלוסייה הצטמצמה והיא חזרה להיות כפר עד שקיבלה זכויות מגדבורג מחדש ב-1687 מהמלך יאן סובייסקי. אופלין שימשה אז כעיר מלכותית.

בעקבות חלוקת פולין האזור עבר לשליטת האימפריה הרוסית ולאחר מלחמת העולם הראשונה הוא חזר לשליטה פולנית במסגרת הרפובליקה הפולנית השנייה.

ב-1939, עם תחילת מלחמת העולם השנייה ועל פי הסכם ריבנטרופ–מולוטוב, הצבא האדום כבש את האזור והוא סופח אל הרפובליקה הסובייטית הסוציאליסטית האוקראינית של ברית המועצות. בסוף יוני 1941, במהלך מבצע ברברוסה, אופלין נכבשה על ידי הארמייה השישית של הוורמאכט, צבא גרמניה הנאצית. עם סיום המלחמה השליטה חזרה לברית המועצות עד התפרקותה.

ב-1963 שמו של הכפר שונה לשמו הנוכחי.

## הקהילה היהודית
ראשיתה של הקהילה היהודית המסודרת עם קבלת המעמד העירוני של אופלין בסוף המאה ה-17, ובכתב הזכויות שניתן אז הורשו היהודים להתיישב במקום, ולעסוק במלאכות שונות. ליהודים הותר גם לבנות בית כנסת ובית מדרש. ממפקד שנערך ב-1701 עולה שהיו בעיירה כמאה יהודים.

ב-1847 היו באופלין 314 יהודים וב-1870 היו 450, יותר ממחצית מהתושבים. ב-1897 המספר צמח ל-769 מתוך אוכלוסייה כללית של 1,612 תושבים (כ-48%).

ממפקד שנערך ב-1921 לאחר מלחמת העולם הראשונה ניתן לראות ירידה באוכלוסייה היהודית והכללית - 516 מתוך 1,226 (כ-42%) - ככל הנראה בעקבות מצב כלכלי רעוע. על פי הערכה בזמן תחילת הכיבוש הגרמני ב-1941 היו באופלין כ-600 יהודים.

### בשואה
זמן קצר לאחר הכיבוש הגרמני היהודים צוו ללכת עם טלאי צהוב, כספם וחפצי הערך שלהם הוחרמו, הם חויבו לעבוד בעבודות כפייה תמורת תשלום זעום אם בכלל ותוך חודשים ספורים הם כונסו למעין גטו פתוח, אך נאסר עליהם לעזוב את הכפר.

על פי עדויות שנשמעו במשפטו של אומליאן טימושביץ, מפקד במשטרת העזר האוקראינית, שנערך במרץ 1945, ב-2 באוקטובר 1942 הגיעו לאופלין חמישה קצינים גרמנים ועשרות אנשי משטרת העזר האוקראינית מלובומל וכינסו 582 יהודים אל בית הקברות היהודי, שם הם אולצו להתפשט ונורו למוות אל תוך בור שהוכן מראש.

## קישורים חיצוניים
* 
* 
* אופלין במרכז מורשת יהדות פולין
* 

## הערות שוליים

קטגוריה:מחוז ווהלין: עיירות יהודיות
קטגוריה:מחוז ווהלין: יישובים
קטגוריה:גטאות באוקראינה
יחסי בולגריה–מונטנגרו

**יחסי בולגריה–מונטנגרו** הם היחסים הדיפלומטיים הרשמיים שבין **[[בולגריה|הרפובליקה הבולגרית]]** לבין **[[מונטנגרו|רפובליקת מונטנגרו]]**.

## היסטוריה
היחסים בין שתי המדינות כוננו לראשונה בעת החדשה בשנת 1896, כאשר מונטנגרו הייתה ממלכה ולבולגריה הייתה מערכת שלטון עצמי מיוחדת כאשר היא בפועל הייתה חלק מהאימפריה העות'מאנית. בולגריה הכירה במונטנגרו בעידן המודרני ב-12 ביוני 2006. היחסים בין שתי המדינות בעידן המודרני כוננו ב-2 באוגוסט 2006.

## נציגויות דיפלומטיות
* מונטנגרו מיוצגת בבולגריה בדרג השגרירות באמצעות שגרירות רשמית שהיא מחזיקה בסופיה, בירת המדינה.
* בולגריה מיוצגת במונטנגרו בדרג השגרירות באמצעות שגרירות רשמית שהיא מחזיקה בפודגוריצה, בירת המדינה.

## קישורים חיצוניים

*  Bulgarian embassy in Podgorica (בבולגרית)

## הערות שוליים

קטגוריה:קצרמר מונטנגרו
רפאל מסעוד אבן מוחא

רבי **רפאל מסעוד אבן מוחא** (ה'תקנ"ז, 1797- י"ח בתמוז ה'תרל"ד, יולי 1874) היה מקובל אב בית דין ורבה של מרקש, במאה ה-19.

## קורות חייו
נולד לרב יעקב ולמרים, שמו היה 'מסעוד' ומחמת מחלה הוסיפו לו את השם 'רפאל'. בשנת ה'תקנ"ז (1797) במרקש. נשא לאישה את מרת דונא בת הרב יעקב אלבייליא שהיה נגיד ותלמיד חכם חשוב. למד בין היתר בישיבת רבי שלמה אסבאג ובישיבת רבי יוסף חרוש, וכנראה למד גם אצל רבי שלמה אוזנקוט. 

### על כס הדיינות
רבי רפאל מסעוד נתמנה לדיין במרקש בשנת ה'תקצ"ו, כנראה אחר פטירת רבי מימון פינטו. שימש עם רבי דוד צבאח ורבי אלעזר חזן, ורבי רפאל מסעוד היה דיין שלישי. בשנת ה'תרכ"ג אחר עליית רבי אלעזר חזן לארץ ישראל, התמנה לאב בית הדין ולרב העיר. בתפקיד זה שימש עד לפטירתו. חבריו לבית הדין היו: רבי יעקב בטאן, רבי דוד לוסקי, רבי שלם הכהן, רבי רפאל יוסף חרוש, ורבי ימין צבאח.

בית דינו הוציאו מאות פסקי דינים, מהם נדפסו בספרו שו"ת פרדס רימונים, ובשו"ת רבי דוד צבאח ובשו"ת רבי יעקב בטאן, חלק נוסף נמצא בכתבי יד.

לרבי רפאל מסעוד נולדו שני בנים: רבי אברהם אבן מוחא שלימים נתמנה לדיין במרקש. ורבי מכלוף אבן מוחא שהיה תלמיד חכם וסוחר.

נפטר במרקש בגיל 80 לערך, בי"ח תמוז בשנת ה'תרל"ד, בחודש יולי בשנת 1874.

## חיבוריו
חיבר הרבה חיבורים נדפסו מהם:
* **פרפראות לחכמה חלק א**' - כולל חידושים על התורה בעיקר בדרך הראשי תיבות.
* **פרפראות לחכמה חלק ב**' - ביאור על הרא"ם.
* **פרפראות לחכמה חלק ג**' - מכיל חידושים על נביאים וכתובים ופרקי אבות, דרשות והספדים.
* **[http://www.hebrewbooks.org/22707 שו"ת פרדס רימונים חלק א']** - פסקי דינים וחידושים על 'שולחן ערוך'. יצא לאור על ידי הרב אליהו אברז'ל שנת ה'תשל"ט 1979.
* '''פרדס רימונים חלק ב'''' - חידושים על הש"ס. יצא לאור על ידי הרב אליהו אברז'ל שנת ה'תשל"ט 1979.
* **פרדס רמונים - חדושים על המקרא ועל דרך הסוד**, יצא לאור על ידי מכון פי ישרים בשיתוף עם מכון מריח ניחוח, ה'תשפ"ב.

## ראו גם
* יצחק דלויה
* שלמה עמאר (מרקש)
* מרקש

## קישורים חיצוניים
* המקובל רפאל מסעוד אבן מוחא - באתר MyTzadik
* 

## הערות שוליים

קטגוריה:דיינים
קטגוריה:מרקש: רבנים
קטגוריה:ילידי 1794
קטגוריה:נפטרים ב-1874